Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: magatartások, illetõleg az emberi együttélés szabályait sértõ magatartások, az ún. kriminális cselekmények szankcionálására hivatott jogintézmény [63/1997. (XII. 11.) AB határozat].
Paragraph Index: 154

magatartások, illetõleg az emberi együttélés szabályait sértõ magatartások, az ún. kriminális cselekmények szankcionálására hivatott jogintézmény [63/1997. (XII. 11.) AB határozat]. A szabálysértés intézményének e rendeltetésével összeegyeztethetetlen az, hogy a jogalkotó – valamely közjogi védelmet igénylõ közérdek nélkül – önmagában a polgári jogi szerzõdésbõl eredõ kötelezettség nem teljesítését szabálysértéssé nyilvánítja. A közszolgáltatási szerzõdés tartalmára vonatkozó szabályokat közszolgáltatási törvény felhatalmazása alapján a Polgári Törvénykönyv keretei között a helyi önkormányzat is megállapíthat rendeletében, ezzel azonban a közszolgáltatási jogviszony nem lép ki a polgári jog keretei közül. Azáltal, hogy az önkormányzat a hulladékgazdálkodási törvényben meghatározott közszolgáltatás díját az elvégzett közszolgáltatással nem arányosan állapította meg és nem törekedett a szolgáltatás–ellenszolgáltatás egyenértékûségének tiszteletben tartása elvének megvalósítására, az Alkotmányban deklarált jogállamiság elvébõl fakadó jogbiztonság és tisztességes eljárással összefüggésben visszásságot okozott. A jogállamiság elvébõl fakadó jogbiztonságot sérti, ha az önkormányzat a közszolgáltatással kapcsolatos rendeleti elõírások megszegését egységesen szabálysértéssé nyilvánítja. Az ombudsman az ajánlásában felkérte a Békés Megyei Közigazgatási Hivatal vezetõjét, hogy törvényességi ellenõrzési jogkörében vizsgálja meg az önkormányzat települési szilárd hulladék kezelésével kapcsolatos közszolgáltatás kötelezõ igénybevételének szabályairól szóló rendeletét. Kezdeményezze, hogy az önkormányzat hozzon létre olyan díjrendszert, amely jobban figyelembe veszi az egyes eltérõ körülmények közötti csoportok szemétkibocsátását, és a díj jobban igazodik az elszállított szemét mennyiségéhez, valamint biztosítja a szolgáltatás–ellenszolgáltatás fokozottabb arányosságát. Kezdeményezze a helyi rendeletben elõírt szabálysértési rendelkezések módosítását. Vizsgálja meg azt, hogy a helyi rendelet mennyiben felel meg a hulladékgazdálkodási törvényben és a végrehajtási rendeletekben foglalt követelményeknek. A közigazgatási hivatal az ajánlásban foglaltakkal egyetértett, és az önkormányzati rendelet módosítása érdekében intézkedett. OBH 5977/2000. Nem okoz visszásságot a szemétszállítási díj megfizetésének kötelezettsége. A panaszos Fehérgyarmat Város Önkormányzatának a települési szilárd hulladék gyûjtésével, szállításával és annak díjával kapcsolatos szabályozását sérelmezte. Az országgyûlési biztos a jogbiztonság és tisztességes eljáráshoz való jog megsértésének gyanúja miatt indított vizsgálatot. Az Alkotmánybíróság álláspontja szerint az igazi arányosságot az olyan tartalmú rendelkezés valósítja meg,

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes